open-index/open-wikipedia-markdown huggingface dataset:
เฮลทูเบอร์มิวดา

**เฮลทูเบอร์มิวดา** ( – เบอร์มิวดาจงเจริญ) เป็นชื่อของเพลงชาติอย่างไม่เป็นทางการของเบอร์มิวดา ประพันธ์โดยเบตส์ จอห์น (Bettes John) สำหรับเพลงชาติในทางราชการนั้น ใช้เพลงก็อดเซฟเดอะควีน อันเป็นเพลงชาติของสหราชอาณาจักร ซึ่งบังคับใช้ในดินแดนโพ้นทะเลของอังกฤษด้วย

## เนื้อร้อง

## อ้างอิง

## แหล่งข้อมูลอื่น
* Himnuszok ฟังเพลงชาติเบอร์มิวดา จากเสียงร้องต้นฉบับ
* เพลงชาติเบอร์มิวดา ฉบับขับร้อง และ ทำนอง 
* nationalanthems.info "Hail To Bermuda"

หมวดหมู่:เพลงชาติ
หมวดหมู่:เพลงภาษาอังกฤษ
สเต็มเซลล์บำบัด

**สเต็มเซลล์บำบัด** () หมายถึง การรักษาโดยการใช้เซลล์ต้นกำเนิด หรือ สเต็มเซลล์ ในการรักษาโรค 

## ประเภท
การใช้สเต็มเซลล์บำบัดสามารถแยกออกเป็น 3 ประเภท ดังนี้
# ใช้เซลล์ต้นกำเนิดที่ได้มาจากของตัวเอง หรือที่เรียกว่า Autologous Stem Cell Transplantation
# ใช้เซลล์ต้นกำเนิดที่ได้จากบุคคลอื่นที่เป็นสปีชี่ย์เดียวกัน หรือที่เรียกว่า Allogeneic Stem Cell Transplatation
# ใช้เซลล์ต้นกำเนิดที่ได้จากต่างสปีชี่ย์ หรือที่เรียกว่า Xeno Transplatation หรือ Xenograft

สเต็มเซลล์บำบัดจะแตกต่างจากเซลล์บำบัด เนื่องจากสเต็มเซลล์บำบัดนั้นจะเป็นการใช้เซลล์ต้นกำเนิดในการรักษา ต่างจากเซลล์บำบัดที่ใช้ใช้แค่ระดับเซลล์ในการบำบัดรักษา และโดยมากมักจะเป็นการใช้เซลล์ที่ได้มาจากสัตว์

หมวดหมู่:การรักษาทางการแพทย์
อำเภอรัตภูมิ

**รัตภูมิ** เป็นอำเภอในจังหวัดสงขลา เดิมเป็นกิ่งอำเภอในเขตการปกครองของอำเภอปากพะยูน จังหวัดพัทลุง และยกฐานะเป็นอำเภอเมื่อปี พ.ศ. 2466 เรียกชื่อ "อำเภอกำแพงเพชร" ก่อนจะเปลี่ยนเป็น "อำเภอรัตตภูมิ" และเปลี่ยนเป็น "อำเภอรัตภูมิ" ซึ่งแปลว่า "พื้นที่ดินแดง"

## ที่ตั้งและอาณาเขต
อำเภอรัตภูมิ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอป่าบอน (จังหวัดพัทลุง)
* **ทิศตะวันออก** ติดต่อกับอำเภอควนเนียงและอำเภอบางกล่ำ
* **ทิศใต้** ติดต่อกับอำเภอหาดใหญ่ และอำเภอควนกาหลง (จังหวัดสตูล)
* **ทิศตะวันตก** ติดต่อกับอำเภอควนกาหลง (จังหวัดสตูล) และอำเภอป่าบอน (จังหวัดพัทลุง)

## ประวัติ
เดิมอำเภอรัตภูมิ อยู่ในพื้นที่ของตำบลกำแพงเพชร อำเภอปากพะยูน จังหวัดพัทลุง แยกตั้งเป็นกิ่งอำเภอในปี พ.ศ. 2435 โดยตั้งที่ว่าการกิ่งอำเภอครั้งแรกที่ตำบลกำแพงเพชร ชื่อ "กิ่งอำเภอกำแพงเพชร" ปี พ.ศ. 2459 ทางราชการได้โอนพื้นที่กิ่งอำเภอกำแพงเพชร มาขึ้นกับทางจังหวัดสงขลา และย้ายที่ว่าการกิ่งอำเภอไปที่บ้านปากบางภูมี ริมทะเลสาบสงขลา ซึ่งอยู่ในพื้นที่ของตำบลรัฐภูมิ และเปลี่ยนชื่อกิ่งอำเภอเป็น "กิ่งอำเภอรัฐภูมิ" โดยมีพื้นที่การปกครองทั้งหมด 3 ตำบล ได้แก่ ตำบลคูหาใต้ ตำบลรัฐภูมิ และตำบลกำแพงเพชร

ปี พ.ศ. 2466 มณฑลนครศรีธรรมราชได้จัดระเบียบพื้นที่ใหม่ ได้ย้ายที่ว่าการกิ่งอำเภอรัฐภูมิ จากบ้านปากบางภูมีมาตั้งที่ตำบลกำแพงเพชร และตั้งที่ว่าการอำเภอขึ้น เป็น "อำเภอกำแพงเพชร"แต่เนื่องจากชื่อไปพ้องกับจังหวัดกำแพงเพชร เมื่อ พ.ศ. 2482 จึงเปลี่ยนเป็นชื่อใหม่ว่า "อำเภอรัตตภูมิ" แต่คำว่ารัตตภูมิไม่มีคำแปลมีการตรวจสอบเมื่อ พ.ศ. 2510 ทางสำนักนายกรัฐมนตรีและราชบัณฑิตยสถาน ได้แก้ไขชื่ออำเภอเป็น "อำเภอรัตภูมิ" แปลว่า "พื้นที่ดินแดง" ตรงกับความเป็นจริงที่พื้นที่ส่วนมากจะเป็นดินสีแดงละเอียด

## การแบ่งเขตการปกครอง
### การปกครองส่วนภูมิภาค
อำเภอรัตภูมิแบ่งพื้นที่การปกครองออกเป็น 5 ตำบล 63 หมู่บ้าน

### การปกครองส่วนท้องถิ่น
ท้องที่อำเภอรัตภูมิประกอบด้วยองค์กรปกครองส่วนท้องถิ่น 7 แห่ง ได้แก่
* **[[เทศบาลเมืองกำแพงเพชร (จังหวัดสงขลา)|เทศบาลเมืองกำแพงเพชร]]** ครอบคลุมพื้นที่บางส่วนของตำบลกำแพงเพชร (เขตองค์การบริหารส่วนตำบลกำแพงเพชรเดิม)
* **[[เทศบาลตำบลกำแพงเพชร (จังหวัดสงขลา)|เทศบาลตำบลกำแพงเพชร]]** ครอบคลุมพื้นที่ตำบลกำแพงเพชร (เขตสุขาภิบาลกำแพงเพชรเดิม)
* **[[เทศบาลตำบลนาสีทอง]]** ครอบคลุมพื้นที่บางส่วนของตำบลเขาพระ
* **เทศบาลตำบลคูหาใต้** ครอบคลุมพื้นที่ตำบลคูหาใต้ทั้งตำบล
* **องค์การบริหารส่วนตำบลท่าชะมวง** ครอบคลุมพื้นที่ตำบลท่าชะมวงทั้งตำบล
* **องค์การบริหารส่วนตำบลควนรู** ครอบคลุมพื้นที่ตำบลควนรูทั้งตำบล
* **[[องค์การบริหารส่วนตำบลเขาพระ (จังหวัดสงขลา)|องค์การบริหารส่วนตำบลเขาพระ]]** ครอบคลุมพื้นที่ตำบลเขาพระ (เฉพาะนอกเขตเทศบาลตำบลนาสีทอง)

## อ้างอิง

รัตภูมิ
คริปเทเนอร์แอลอี

**คริปเทเนอร์แอลอี** () เป็นโปรแกรมเข้ารหัส 128 บิต ช่วยเก็บรักษาข้อมูลส่วนบุคคลที่สำคัญ โปรแกรมนี้สามารถใส่รหัสไฟล์หรือโฟลเดอร์บนเครื่องคอมพิวเตอร์ สามารถปกป้องข้อมูลได้ทุกชนิด เช่นไฟล์เอกสาร ไฟล์มิเดีย เป็นต้น บน Drive USB , CD หรือ Harddisk ได้ด้วย รุ่นล่าสุด คือ Cryptainer 7.1 Series รันบน platform ของ Intel AMD และ Cyrix ใช้ได้กับ OS ของ Window เท่านั้น เช่น Window 95/ME/2000/2003 Server/XP/Vista

## การทำงานของ Cyptainer LE
Cyptainer LE จะสร้างไดรว์จำลองเหมือนกับ drive C: หรือ D:ในคอมพิวเตอร์ขึ้นเพื่อใช้เก็บข้อมูลต่างๆ วิธีการเข้าถึงข้อมูลนี้คือใส่ password ที่กำหนดไว้ สามารถลาก file ใส่ในไดวร์จำลองได้ ข้อมูลจะถูกเข้ารหัสอัตโนมัติ เมื่อเลิกใช้งานโปรแกรมนี้ ไดรว์จำลองจะหายไป ถ้าผู้ใช้คนอื่นเข้าใช้งาน จะไม่สามารถเห็นไดรว์นี้ได้ สามารถสร้างไดวร์ได้อย่างไม่จำกัด

## Encryption algorithms
* Blowfish algorithm เป็นขั้นตอนวิธีที่ใช้การเข้ารหัสแบบบล็อกขนาด 64 บิต ผู้พัฒนาคือ Bruce Schneier ขั้นตอนวิธีสามารถใช้กุญแจที่มีขนาดความยาว 448 บิต ซึ่งทำให้เกิดความยืดหยุ่นสูงในการเลือกใช้กุญแจ รวมทั้งขั้นตอนวิธียังได้รับการออกแบบมาให้ทำงานอย่างเหมาะสมกับหน่วยประมวลผลขนาด 32 หรือ 64 บิต
* AES (Rijndael) เป็นขั้นตอนวิธีที่ใช้การเข้ารหัสแบบบล็อกขนาด 128,196,256 บิตโดยใช้กุญแจที่มีความยาวขนาด 128, 192 และ 256 บิต ผู้พัฒนาคือ Joan Daemen และ Vincent Rijmen มีการทำงาน 4 ขั้นตอนย่อย คือ S-Box ShoftRow Mix Column และ Key Addition ในปี 2000 เป็นขั้นตอนวิธีที่ได้รับการคัดเลือกโดยหน่วยงานสถาบันมาตรฐานและเทคโนโลยีแห่งชาติ (NIST) ของสหรัฐอเมริกาให้เป็นมาตรฐานในการเข้ารหัสชั้นสูงของประเทศ

## Feature ของ Cryptainer LE
* ใช้ คีย์ 128 บิต ในการเข้ารหัสข้อมูล
* สามารถทำการ drag และ drop ข้อมูล เข้าไปไดวร์จำลองที่สร้างขึ้น
* ใช้งานง่ายและยากต่อการขโมยข้อมูล
* ใช้งานบน window 32 บิต
* สามารถเข้ารหัสข้อมูลบน USB drives,CD ROM,Flash Disks เป็นต้น
* มีการเข้ารหัสไฟล์เพื่อป้องกันไฟล์ที่ส่งไปกับอีเมล

## ดูเพิ่ม
* FreeOTFE

## อ้างอิง
* ความรู้เบื้องต้นของการเข้ารหัสข้อมูล (Introduction to Cypography) 
* ว่าด้วยการเข้ารหัส 
* Cypherix - Borderless Strong Encryption Software

หมวดหมู่:ซอฟต์แวร์เข้ารหัส
มงคล ณ สงขลา

นายแพทย์ **มงคล ณ สงขลา** (16 มกราคม พ.ศ. 2484 – 11 ธันวาคม พ.ศ. 2563) อดีตประธานกรรมการมูลนิธิสถาบันพระบรมราชชนก อดีตรัฐมนตรีว่าการกระทรวงสาธารณสุข ในรัฐบาลพลเอกสุรยุทธ์ จุลานนท์ และอดีตปลัดกระทรวงสาธารณสุข

## ประวัติ
มงคล เกิดวันที่ 16 มกราคม พ.ศ. 2484 ที่กรุงเทพมหานคร 

สำเร็จการศึกษาระดับปริญญาตรี แพทยศาสตรบัณฑิต คณะแพทยศาสตร์ศิริราชพยาบาล ระดับปริญญาโทสาธารณสุขศาสตร์ จากประเทศเนเธอร์แลนด์ และปริญญาเอกอุตสาหกรรมการผลิตยา

## การทำงาน
มงคล รับราชการเป็นนายแพทย์ สังกัดกระทรวงสาธารณสุข เคยดำรงตำแหน่งผู้อำนวยการโรงพยาบาลพิมาย จังหวัดนครราชสีมา เป็นอธิบดีกรมการแพทย์ เป็นเลขาธิการคณะกรรมการอาหารและยา และดำรงตำแหน่งสูงสุด คือ ปลัดกระทรวงสาธารณสุข

มงคล ได้รับรางวัลแพทย์ชนบทดีเด่น ในปี พ.ศ. 2519

## งานการเมือง
มงคล ได้รับตำแหน่งรัฐมนตรีว่าการกระทรวงสาธารณสุข ในรัฐบาลพลเอกสรุยุทธ์ จุลานนท์ หลังการรัฐประหารในประเทศไทย พ.ศ. 2549 ผลงานที่โดดเด่นของนายแพทย์มงคล ขณะดำรงตำแหน่งรัฐมนตรีว่าการกระทรวงสาธารณสุข คือ การต่อสู้เรื่องสิทธิบัตรยา และการยกเลิกโครงการ 30 บาทรักษาทุกโรค เปลี่ยนเป็น รักษาฟรีทุกโรค และให้คนไทยห่างไกลจากโรค 

มงคล ได้ร่วมกันลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540

## ถึงแก่อนิจกรรม
มงคลได้ป่วยด้วยโรคมะเร็งที่ไต และได้ถึงแก่อนิจกรรมเมื่อค่ำวันที่ 11 ธันวาคม พ.ศ. 2563 สิริอายุ 79 ปี 

## เครื่องราชอิสริยาภรณ์

## อ้างอิง

หมวดหมู่:สกุล ณ สงขลา
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงสาธารณสุขไทย
หมวดหมู่:รัฐมนตรีว่าการกระทรวงสาธารณสุขไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:นักตีกลอง
อำเภอควนเนียง

**ควนเนียง** เป็นอำเภอในจังหวัดสงขลา เดิมเป็นตำบลในเขตการปกครองของอำเภอปากพะยูน จังหวัดพัทลุง เป็นที่ตั้งของกิ่งอำเภอรัฐภูมิในปี พ.ศ. 2460 และย้ายขึ้นกับอำเภอรัตภูมิ ในปี พ.ศ. 2466 ก่อนที่ในปี พ.ศ. 2527 ได้แยกตั้งเป็นกิ่งอำเภอในชื่อ "ควนเนียง" และยกฐานะเป็นอำเภอในปี พ.ศ. 2533

## ที่ตั้งและอาณาเขต
อำเภอควนเนียง มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอปากพะยูน (จังหวัดพัทลุง)
* **ทิศตะวันออก** ติดต่อกับอำเภอสิงหนครและอำเภอบางกล่ำ
* **ทิศใต้** ติดต่อกับอำเภอบางกล่ำ
* **ทิศตะวันตก** ติดต่อกับอำเภอรัตภูมิ
## ประวัติ
ท้องที่อำเภอควนเนียง เดิมเป็นส่วนหนึ่งของอำเภอรัตภูมิ กระทรวงมหาดไทยได้แยกพื้นที่ตำบลรัตภูมิ ตำบลควนโส ตำบลห้วยลึก และตำบลบางเหรียง ของอำเภอรัตภูมิ ได้แบ่งพื้นที่การปกครองออกมาตั้งเป็น **กิ่งอำเภอควนเนียง** ตามประกาศกระทรวงมหาดไทยลงวันที่ 17 ธันวาคม พ.ศ. 2527 โดยมีผลบังคับตั้งแต่วันที่ 1 มกราคม ปีถัดมา

และต่อมาได้มีพระราชกฤษฎีกายกฐานะขึ้นเป็น **อำเภอควนเนียง** ตามประกาศกระทรวงมหาดไทยลงวันที่ 10 พฤษภาคม พ.ศ. 2533 โดยให้มีผลตั้งแต่วันที่ 21 พฤษภาคม ปีเดียวกัน****

## การแบ่งเขตการปกครอง
### การปกครองส่วนภูมิภาค
อำเภอควนเนียงแบ่งพื้นที่การปกครองออกเป็น 4 ตำบล 46 หมู่บ้าน

### การปกครองส่วนท้องถิ่น
ท้องที่อำเภอควนเนียงประกอบด้วยองค์กรปกครองส่วนท้องถิ่น 5 แห่ง ได้แก่
***[[เทศบาลตำบลควนเนียง]]** ครอบคลุมพื้นที่บางส่วนของตำบลรัตภูมิ
***เทศบาลตำบลบางเหรียง** ครอบคลุมพื้นที่ตำบลบางเหรียงทั้งตำบล
***[[องค์การบริหารส่วนตำบลรัตภูมิ]]** ครอบคลุมพื้นที่ตำบลรัตภูมิ (นอกเขตเทศบาลตำบลควนเนียง)
***องค์การบริหารส่วนตำบลควนโส** ครอบคลุมพื้นที่ตำบลควนโสทั้งตำบล
***องค์การบริหารส่วนตำบลห้วยลึก** ครอบคลุมพื้นที่ตำบลห้วยลึกทั้งตำบล

## อ้างอิง

ควนเนียง
ตัวละครอื่นในลอร์ดออฟเดอะริงส์

บทความนี้แสดงข้อมูลสำหรับตัวละครอื่นๆ ที่มิใช่ตัวละครเอกในเรื่อง เดอะลอร์ดออฟเดอะริงส์ งานประพันธ์ของ เจ. อาร์. อาร์. โทลคีน โดยเรียงตามตัวอักษร 
สำหรับตัวละครเอก โปรดดูตามลิงก์ข้างท้าย

## ก
* **กานบุรีกาน**
* **กิลดอร์ อิงกลอริออน** 
เผ่าพันธุ์เอลฟ์ ปรากฏในเนื้อเรื่องเล่ม 1 ตอน มหันตภัยแห่งแหวน เป็นผู้นำเหล่าเอลฟ์ที่เดินทางผ่านไชร์ และพบโฟรโดกับคณะหลังจากออกเดินทางจากฮอบบิตันไม่นาน 
* **แกมลิง**
* **โกลอิน**
เผ่าพันธุ์คนแคระ เป็นบิดาของกิมลี ได้เดินทางมายังริเวนเดลล์เพื่อเข้าร่วมการประชุมของเหล่าอิสระชนแห่งมิดเดิลเอิร์ธ

## ค
* **เคเลเบรียน**
เผ่าพันธุ์เอลฟ์ เป็นบุตรีของเคเลบอร์นกับกาลาเดรียล เป็นภรรยาของเอลรอนด์ และเป็นมารดาของอาร์เวน

## ด
* **ดาอิน**

## ธ
* **เธโอเดร็ด**
เผ่าพันธุ์มนุษย์ เป็นโอรสองค์เดียวของกษัตริย์เธโอเดนแห่งโรฮัน เสียชีวิตในการรบที่ฟอร์ดไอเซน

## บ
* **บาลิน**
* **เบเรกอร์น**

## ร
* **ราดากัสต์**พ่อมดน้ำตาลเป็น 1 ใน 5 พ่อมดผู้เดินทางมาจากทิศตะวันตก 

* **รูมิล**

## อ
* **เอลโรเฮียร์** 
เผ่าพันธุ์เอลฟ์ บุตรชายฝาแฝดของเอลรอนด์ เป็นพี่ชายของอาร์เวน
* **เอลลาดาน**
เผ่าพันธุ์เอลฟ์ บุตรชายฝาแฝดของเอลรอนด์ เป็นพี่ชายของอาร์เวน
* **โอโรฟิน**

## ฮ
* **ฮามา**

หมวดหมู่:ตัวละครในเดอะลอร์ดออฟเดอะริงส์
ลิสเซินทูมายฮาร์ท

**ลิสเซินทูมายฮาร์ท** () เป็นซิงเกิลภาษาญี่ปุ่นลำดับที่ 4 ของโบอาในรูปแบบของแม็กซี่ซิงเกิล  วางขายเมื่อวันที่ 17 มกราคม  พ.ศ. 2545  ซึ่งเป็นซิงเกิลที่สร้างชื่อให้กับโบอา  โดยเพลงลิสเซินทูมายฮาร์ท เป็นเพลงในอัลบั้มลิสเซินทูมายฮาร์ท ที่มีชื่อเดียวกันกับซิงเกิลนี้และเบสท์อัลบั้ม BEST OF SOUL  ส่วนเพลงลิสเซินทูมายฮาร์ท (เวอร์ชันภาษาอังกฤษ) จะอยู่ในอัลบั้ม Next World  ซิงเกิลนี้เปิดตัวสัปดาห์แรกที่อันดับ 5 ของออริกอนชาร์ต  และมียอดขายรวม 179,590 แผ่น 

เพลงลิสเซินทูมายฮาร์ท เป็นเพลงประกอบโฆษณาโทรศัพท์มือถือโตชิบา cdmaOne C5001T ของ au  และนอกจากนี้เพลง LISTEN TO MY HEART เวอร์ชันเกาหลีอยู่ในอัลบั้มรวมเพลงภาษาเกาหลีที่ชื่อว่า K-Pop Selection อีกด้วย

## รายชื่อเพลง
# LISTEN TO MY HEART
# Snow White
# LISTEN TO MY HEART (English Version) 
# LISTEN TO MY HEART (Instrumental) 
# Snow White (Instrumental)

## ชาร์ต
;ออริกอนชาร์ต (ในญี่ปุ่น)

หมวดหมู่:เพลงในปี พ.ศ. 2545
หมวดหมู่:ซิงเกิลในปี พ.ศ. 2545
หมวดหมู่:เพลงญี่ปุ่น
หมวดหมู่:เพลงของโบอา
อุทยานผักพื้นบ้านเพื่อการยังชีพเฉลิมพระเกียรติ บึงฉวาก

== อุทยานผักพื้นบ้านเฉลิมพระเกียรติบึงฉวาก ดำเนินการโดยกรมส่งเสริมการเกษตร พื้นที่ 26 ไร่ จัดตั้งขึ้นเพื่อเป็นการเฉลิมฉลองเนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช มีพระชนมายุครบ 72 พรรษา รวมทั้งสร้างจิตสำนึกให้ประชาชนทั่วไปเห็นคุณค่า และอนุรักษ์พืชผักพื้นบ้าน โดยการรวบรวมพืชผักพื้นบ้านจากทั่วทุกภูมิภาคของประเทศไทย กว่า 500 ชนิด เพื่อให้ประชาชนทั่วไปได้ศึกษาถึงการปลูก การขยายพันธุ์ การบริโภค ตลอดจน คุณประโยชน์อื่น ๆ ของผักพื้นบ้าน ทั้งประเภทไม้ยืนต้น ไม้พุ่ม ไม้ล้มลุก ไม้เถาเลื้อย ไม้น้ำ และไม้ในที่ชื้นแฉะ ภายในอุทยานมีการจัดภูมิทัศน์อย่างสวยงาม มีอาคารศูนย์ข้อมูล มีห้องสมุดให้บริการความรู้เกี่ยวกับผักพื้นบ้าน ห้องแสดงนิทรรศการ ห้องจำหน่ายผลิตภัณฑ์ต่าง ๆ จากผักพื้นบ้าน นอกจากนี้ยังมีการส่งเสริมให้เกษตรกรบริเวณรอบบึงฉวาก มีรายได้จากการจำหน่ายต้นพันธุ์ และผลผลิตจากผักพื้นบ้าน โดยมีเจ้าหน้าที่ให้บริการความรู้อย่างต่อเนื่อง 
จุดเที่ยวชม ภายในอุทยานผักพื้นบ้าน

ศูนย์บริการท่องเที่ยวเกษตร บริเวณอาคารเอนกประสงค์ แสดงข้อมูลแหล่งท่องเที่ยวภายในบึงฉวาก 
อาคารสำนักงาน ประกอบด้วย ห้องประชุม/ชมวีดิทัศน์ ห้องแสดงนิทรรศการผักพื้นบ้าน ห้องสมุด /ศูนย์ข้อมูลผักพื้นบ้าน และห้องจำหน่ายผลิตภัณฑ์ 
ลานเอนกประสงค์ อยู่บริเวณใจกลางอุทยาน ประกอบด้วย ซุ้มไม้เลื้อย ซุ้มไม้กระทะ ซุ้มสามเหลี่ยม ที่นั่งพักผ่อน พร้อมถังขยะ 
สวนไม้น้ำ จัดแสดงพันธุ์พืชน้ำหลายชนิด 
เรือนเพาะชำกล้าไม้ สำหรับปลูกซ่อมบำรุงภายในอุทยาน และแจกจ่ายแก่เกษตรกรผู้สนใจ 
โรงเรือนปลูกพืชระบบระบายน้ำ สำหรับทดสอบการปลูกพืชจากภูมิภาคต่าง ๆ และการปลูกพืชไร้ดิน 


อุทยานผักพื้นบ้านเพื่อการยังชีพ เฉลิมพระเกียรติบึงฉวาก 
ได้รวบรวมผักพื้นบ้านจากทั่วทุกภาคของประเทศไทยกว่า 500 ชนิด มีทั้งไม้ยืนต้น ไม้เลื้อย ไม้ล้มลุกและไม้ชื้นแฉะ สิ่งที่น่าสนใจได้แก่ น้ำเต้าสี่เหลี่ยม บวบหอมขนาดใหญ่ เป็นต้น นอกจากนี้ยังมีโรงปลูกพืชระบบระเหยน้ำ และสาธิตการปลูกพืชไร้ดินให้ชม ==
ดิวิชัน 2

**ดิวิชัน 2** () อาจหมายถึง

* ลีกภูมิภาค ดิวิชัน 2 หรือ **ไทยลีกดิวิชัน 2** - เป็นลีกฟุตบอลระดับ 3 ในประเทศไทย
* ฟุตบอลลีกดิวิชัน 2 - ชื่อลีกฟุตบอลในอดีตของฟุตบอลอังกฤษ มีการเล่นในช่วง พ.ศ. 2435 ถึง 2535 ซึ่งถูกยกเลิกภายหลังจากการตั้งพรีเมียร์ลีก
* สวีเดนลีกดิวิชัน 2 - ลีกฟุตบอลระดับ 4 ในประเทศสวีเดน
* ดิวิชัน II - ลีกการแข่งขันกีฬาของนักเรียนมหาวิทยาลัยในสหรัฐอเมริกาจัดการแข่งขันโดย เอ็นซีดับเบิลเอ
ไทยลีกดิวิชัน 1 ฤดูกาล 2549

**ไทยลีกดิวิชัน 1 ฤดูกาล 2549** เป็นการแข่งขันฟุตบอลลีกระดับสองของไทย โดยเป็นฤดูกาลที่ 9 ของการแข่งขัน โดยมี 12 สโมสรร่วมการแข่งขัน โดยในฤดูกาลนี้ สโมสรที่จบด้วยตำแหน่งชนะเลิศ และ รองชนะเลิศ จะได้สิทธิ์เลื่อนชั้นแข่งขันใน ไทยลีก โดยอัตโนมัติ และสองทีมอันดับสุดท้ายจะตกชั้นไปทำการแข่งขันใน ไทยลีกดิวิชัน 2 ซึ่งเป็นลีกใหม่ที่ทาง สมาคมฟุตบอลแห่งประเทศไทย ในพระบรมราชูปถัมภ์ จัดขึ้นมารองรับ

## ภาพรวมก่อนการแข่งขัน
ในฤดูกาลนี้ มีการเปลื่ยนแปลงกฎการเลื่อนชั้น-ตกชั้น เพื่อให้สอดคล้องกับการรวมลีกในอนาคต จึงทำให้ในฤดูกาลนี้จะไม่การเพลย์ออฟเลื่อนชั้น-ตกชั้น โดยจะให้สโมสรชนะเลิศและรองชนะเลิศของการแข่งขัน เลื่อนชั้นไปทำการแข่งขันใน ไทยลีก โดยอัตโนมัติ และสืบเนื่องจากการที่ สมาคมฟุตบอลแห่งประเทศไทย ในพระบรมราชูปถัมภ์ ได้จัดการแข่งขัน ไทยลีกดิวิชัน 2 ขึ้นมาเป็นลีกระดับสาม แทนที่ ฟุตบอลชิงถ้วยพระราชทานประเภท ข. ทำให้มีการเปลื่ยนแปลงคือให้สองทีมอันดับสุดท้ายของตาราง (อันดับที่ 11 และ 12) ตกชั้นไปทำการแข่งขันในดิวิชั่น 2 ปี 2550 

## สโมสรที่เข้าร่วมการแข่งขัน
* ทีโอที (ตกชั้นมาจาก **[[ไทยลีก ฤดูกาล 2547/48|ไทยลีก 2547/48]]**)
* ราชนาวี (ตกชั้นมาจาก **[[ไทยลีก ฤดูกาล 2547/48|ไทยลีก 2547/48]]**)
* ตำรวจ
* ทหารอากาศ
* เซ็นทรัล
* ศุลกากร
* โค้ก-บางพระ ชลบุรี
* รัตนบัณฑิต
* ชลบุรี-สันนิบาตฯ สมุทรปราการ
* ม.เกษตรศาสตร์
* ราชวิถี (เลื่อนชั้นมาจาก **[[ฟุตบอลชิงถ้วยพระราชทานประเภท ข.|ถ้วยพระราชทานประเภท ข. 2547]]**)
* เทศบาลนครสมุทรปราการ (เลื่อนชั้นมาจาก **[[ฟุตบอลชิงถ้วยพระราชทานประเภท ข.|ถ้วยพระราชทานประเภท ข. 2547]]**)

## ตารางคะแนนเมื่อสิ้นสุดฤดูกาล

*สิ้นสุดเมื่อ 29 กันยายน 2549*

## ผู้ทำประตูสูงสุด
*สิ้นสุดเมื่อ 29 กันยายน 2549*

**20 ประตู**
* อานนท์ สังข์สระน้อย - (เซ็นทรัล)
**11 ประตู**
* ยิ่งยง แทนโสภา - (ตำรวจ)
**10 ประตู**
* สุรชาติ สารีพิมพ์ - (ตำรวจ)
**9 ประตู**
* วุฒิชัย อะสุชีวะ - (ราชนาวี)
* วุฒิชัย ถิ่นทวี - (เทศบาลนครสมุทรปราการ)

## อ้างอิง

2549
หมวดหมู่:ฟุตบอลไทยในปี พ.ศ. 2549
โกวิทย์ ธารณา

**โกวิทย์ ธารณา** หรือ **วิทย์ ภาษีเจริญ** (เกิด 5 มกราคม พ.ศ. 2494) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตที่ปรึกษารองนายกรัฐมนตรี (พีระพันธุ์ สาลีรัฐวิภาค)

## ประวัติ
นายโกวิทย์ ธารณา เกิดเมื่อวันที่ 5 มกราคม  พ.ศ. 2494 เป็นบุตรของนายบัณฑิต และนางชิต ธารณา จบการศึกษาปริญญาตรีจากคณะรัฐศาสตร์ และปริญญาโทรัฐประศาสนศาสตร์ จากมหาวิทยาลัยกรุงเทพธนบุรี สำเร็จหลักสูตรพรรคการเมืองในระบอบประชาธิปไตย ผู้บริหารการเมือง สถาบันพระปกเกล้า หลักสูตรกฎหมายมหาชน จากมหาวิทยาลัยธรรมศาสตร์ และหลักสูตรการเจรจาไกล่เกลี่ยจากสถาบันพระปกเกล้า เสริมสร้างสังคมสันติสุข รุ่นที่ 1 (4ส1)

## งานการเมือง
นายโกวิทย์ ธารณา เคยเป็นกรรมการบริหารพรรคมวลชน ซึ่งนำโดย ร.ต.อ.เฉลิม อยู่บำรุง แต่ต่อมาได้เป็นสมาชิกสภากรุงเทพมหานคร 2 สมัย ในปี พ.ศ. 2535 และ พ.ศ. 2537 เป็นสมาชิกสภาผู้แทนราษฎร พรรคประชาธิปัตย์ ในปี พ.ศ. 2538, พ.ศ. 2539 พ.ศ. 2550 (3 สมัย) เคยดำรงตำแหน่งที่ปรึกษาผู้ว่ากรุงเทพมหานคร (นายอภิรักษ์ โกษะโยธิน) ที่ปรึกษารัฐมนตรีว่าการกระทรวงยุติธรรม (นายสุทัศน์ เงินหมื่น) ที่ปรึกษากรรมาธิการตำรวจ ที่ปรึกษากรรมาธิการงบประมาณ ที่ปรึกษากรรมาธิการติดตามการบริหารงบประมาณ กรรมาธิการกฎหมายยุติธรรมและสิทธิมนุษยชน กรรมาธิการ ปปส. และ ปปง. กรรมาธิการงบประมาณ ปี พ.ศ. 2538 พ.ศ. 2544 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย

## เครื่องราชอิสริยาภรณ์

## อ้างอิง

## แหล่งข้อมูลอื่น
*[ประวัติจาก[ไทยรัฐ]]

หมวดหมู่:บุคคลจากกรุงเทพมหานคร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:พรรคมวลชน
หมวดหมู่:พรรคกิจสังคม
หมวดหมู่:พรรครวมไทยสร้างชาติ
หมวดหมู่:บุคคลจากคณะรัฐศาสตร์ มหาวิทยาลัยกรุงเทพธนบุรี
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
แสนชัย

**แสนชัย** มีชื่อจริงคือ **ศุภชัย แสนพงษ์** เคยเป็นนักมวยไทยที่ได้รับการยอมรับว่าเก่งที่สุดในยุคนี้เมื่อเทียบปอนด์ต่อปอนด์ 

แสนชัยเป็นนักมวยไทยที่มีชื่อเสียงซึ่งเคยชกมวยสากล (สถิติการชกมวยสากล 5 ครั้ง ชนะ 5 (น็อค 2)) รวมถึงเคยเป็นนักฟุตบอลอาชีพโดยเล่นให้แก่สโมสรฟุตบอลเมืองทอง-หนองจอก ยูไนเต็ดในฐานะตัวสำรองอยู่ระยะหนึ่ง ก่อนจะกลับไปชกมวยไทยอีกในภายหลัง

## ประวัติ
[thumb|left|150px|การ[ไหว้ครูพร้อมด้วยผ้าขาวม้าอันเป็นเอกลักษณ์ของแสนชัย]]
[thumb|right|250px|แสนชัย กับ[เทะสึยะ ยะมะโตะ ในเดือนมีนาคม พ.ศ. 2553]]

แสนชัยเกิดวันที่ 30 กรกฎาคม พ.ศ. 2523 ที่บ้านโนนสูง ตำบลดอนกลาง อำเภอโกสุมพิสัย จังหวัดมหาสารคาม ชื่นชอบกีฬาชกมวยมาตั้งแต่เด็ก 

ทั้งนี้ แสนชัย ได้พบกับคู่ชก ฟาบิโอ ปินก้า ในวันที่ 21 มกราคม พ.ศ. 2555 ซึ่งเป็นการแข่งขันรายการใหญ่ที่ประเทศอิตาลี โดยแสนชัยเคยเป็นฝ่ายชนะมาแล้วครั้งหนึ่ง ซึ่งผลการชกล้างตากับแสนชัยในรายการ YOKKAO EXTREM 2011 เมื่อวันที่ 21 มกราคม ณ ดิเอ็สซาโก นครมิลาน ที่ประเทศอิตาลี โดยแสนชัยเป็นฝ่ายแพ้

วันที่ 9 ธันวาคม พ.ศ. 2555 แสนชัยเข้าแข่งขันรายการมวยไทยวอริเออร์ส ซึ่งจัดขึ้นที่เขตบริหารพิเศษมาเก๊า ในคู่ป้องกันแชมป์สหพันธ์มวยไทยอาชีพโลก รุ่นเวลเตอร์เวท 65 กก. โดยได้พบกับเลียม แฮริสัน ซึ่งเป็นนักมวยไทยชาวอังกฤษ โดยแสนชัยเป็นฝ่ายชนะคะแนนและได้รับการคาดเข็มขัดจากอดีตนายกรัฐมนตรี พ.ต.ท.ทักษิณ ชินวัตร

## เกียรติประวัติ
;**[[มวยไทย]]**
***ยอดมวยประจำปี 2542** (สมาคมผู้สื่อข่าวกีฬาแห่งประเทศไทย)
***แชมป์รุ่นเฟเธอร์เวทเวทีมวยลุมพินี** (130 ปอนด์) เมื่อวันที่ 2 พฤษภาคม 2551 ทวงคืนหลังจากเสียเข็มขัดให้ โอโรโน่ ว.เพชรพูล เมื่อ 7 ธันวาคม 2550
***ยอดมวยประจำปี 2551** (สมาคมผู้สื่อข่าวกีฬาแห่งประเทศไทย)

;**[[มวยสากล]]**
* แชมป์ PABA เฉพาะกาลรุ่นเฟเธอร์เวท
** ชิง 27 พฤศจิกายน 2546 ชนะคะแนน รุด 4เค คาเคฟเซ่ (ฟิลิปปินส์) ที่ จ.ลพบุรี
** ป้องกันแชมป์ครั้งที่ 1, 16 มกราคม 2547 ชนะคะแนน รุด 4 เค คาเคฟเซ่ (ฟิลิปปินส์) ที่ห้างเดอะมอลล์ งามวงศ์วาน

## ชื่อ
แสนชัยเคยใช้ชื่อต่อไปนี้ในในการแข่งขันระดับอาชีพ
* แสนชัย ส.คำสิงห์
* แสนชัย พัฒนาการยิม
* แสนชัย ส.คิงสตาร์
* แสนชัย ส.แสนชัย
* แสนชัย ซินบีมวยไทย

## สถิติการแข่งขัน

## อ้างอิง

## แหล่งข้อมูลอื่น

* 
* สถิติการชก 

หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นเฟเธอร์เวท
หมวดหมู่:แชมป์ PABA
หมวดหมู่:บุคคลจากอำเภอโกสุมพิสัย
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:พุทธศาสนิกชนชาวไทย
ทัพทอง ต.บัวมาศ

**ทัพทอง ต. บัวมาศ** หรือ **สิงห์ แครี่บอย** เป็นชาวจังหวัดชัยภูมิ สถิติการชก 12 ครั้ง ชนะ11 (น็อค 9) แพ้ 1

## เกียรติประวัติ

* แชมป์ประเทศไทยรุ่นฟลายเวท
** ชิง 28 กันยายน 2548 ชนะคะแนน พนมเดช อ.ยุทธนากร
** ป้องกันแชมป์ครั้งที่ 1, 22 ธันวาคม 2548 ชนะน็อค สุริยา คล่องผจญ ยก 5
** สละแชมป์

## อ้างอิง

* สถิติการชก boxrec.com  

หมวดหมู่:นักมวยสากลชาวไทยรุ่นฟลายเวท
หมวดหมู่:บุคคลจากจังหวัดชัยภูมิ
ภาษาบูร์ยัต

**ภาษาบูร์ยัต** (буряад хэлэн)  เป็นกลุ่มมองโกลิก มีผู้พูดราว 400,000 คน ในสาธารณรัฐบูร์ตาเตียในรัสเซียรวมทั้งในภาคเหนือของมองโกเลียและภาคตะวันตกเฉียงเหนือของจีน เขียนด้วยอักษรซีริลลิกที่กำหนดขึ้นหลังจากการปฏิวัติรัสเซียเมื่อ พ.ศ. 2460 ก่อนหน้านั้นภาษาบูร์ยัตเขียนด้วยอักษรมองโกเลีย ใน พ.ศ. 2474 มีการปรับอักษรละตินมาใช้เขียนภาษาบูร์ยัตและนำอักษรซีริลลิกมาใช้อีกครั้งเมื่อ พ.ศ. 2482

## ระบบการเขียน

## อ้างอิง

## แหล่งข้อมูลอื่น

บูร์ยัต
บูร์ยัต
บูร์ยัต
บูร์ยัต
พระสัทธรรมวิทยาตถาคต

**พระสัทธรรมวิทยาตถาคต** เป็นพระพุทธเจ้าองค์หนึ่งตามความเชื่อของชาวพุทธมหายาน พระนามของพระองค์หมายถึงพระตถาคตเจ้าผู้ทรงรอบรู้แจ้งในพระธรรมอันประเสริฐ บางคัมภีร์ระบุพระนามของพระองค์เป็น พระสัทธรรมประภาตถาคต ไม่ปรากฏพระพุทธรูปของพระองค์เป็นพิเศษ โดยมากจะนับถือพระองค์คู่ไปกับพระอวโลกิเตศวรโพธิสัตว์ 

ในคัมภีร์สหัสภุชสหัสเนตรอวโลกิเตศวรโพธิสัตว์ไวปุลยสมบูรณอภิญจนมหากรุณาจิตรธารณีสูตร กล่าวถึงพระองค์ว่าเป็นพระพุทธเจ้าในอดีต ตรัสรู้ในกาลที่ล่วงมาแล้วนานมาก แต่ยังทรงมีจิตเมตตาต่อสัตว์โลกจึงได้เนรมิตรพระโพธิสัตว์จำนวนมากมาโปรดสัตว์รวมทั้งพระอวโลกิเตศวร ซึ่งเป็นหลักฐานแสดงถึงแนวคิดของมหายานเกี่ยวกับพระโพธิสัตว์แบบหนึ่งว่า พระโพธิสัตว์เกิดจากพระพุทธเจ้า

## อ้างอิง
{{เริ่มอ้างอิง
* พระวิศวภัทร เซี่ยเกี๊ยก. พระพุทธเจ้าและพระธรรมสูตรฝ่ายมหายาน. กทม. หมื่นคุณธรรมสถาน. 2549

หมวดหมู่:พระพุทธเจ้าตามคติมหายาน
เบเรน

**เบเรน** () เป็นชื่อตัวละครตัวหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน  ปรากฏในตำนานชุด ซิลมาริลลิออน ชื่ออื่นๆ ของเขาคือ **เบเรน แอร์ฅามิออน** (Beren Archamion) หมายถึง 'เบเรนผู้มีมือเดียว'  บ้างก็เรียกว่า **เบเรน คัมลอสต์** (Beren Camlost) หมายถึง 'เบเรน คนมือเปล่า'

เบเรนเป็นมนุษย์ในยุคบรรพกาล หรือยุคที่หนึ่งของโลกอาร์ดา เป็นบุตรของบาราเฮียร์ ชนตระกูลเบออร์ เขามีชื่อเสียงอยู่ในประวัติศาสตร์มิดเดิลเอิร์ธสองสถานะ หนึ่งคือเป็นผู้เข้าไปช่วงชิงดวงมณีซิลมาริลมาจากมงกุฎของมอร์กอธได้โดยลำพัง ด้วยความช่วยเหลือจากลูธิเอนเท่านั้น และสองคือเป็นมนุษย์คนแรกที่ได้วิวาห์กับชนเผ่าเอลฟ์ เป็นการวิวาห์ข้ามเผ่าพันธุ์ ระหว่างบุตรทั้งสองของอิลูวาทาร์เป็นครั้งแรก 

## ประวัติ

เบเรนเป็นบุตรของบาราเฮียร์ ทายาทตระกูลเบออร์แห่งแคว้นลาดรอส ชาวตระกูลเบออร์ต้องแตกสานซ่านเซ็นอพยพหนีออกจากแผ่นดินของตนหลังจากสงครามดากอร์บราโกลลัค ซึ่งอัคคีลาวาจากยอดภูธังโกโรดริมของมอร์กอธ เผาทำลายลาดรอสและดินแดนต่างๆ ในดอร์โธนิออนจนพินาศ บาราเฮียร์กับเบเรนและชาวตระกูลเบออร์อีก 11 คนหลบหนีอยู่ในป่าดอนทางใต้ของดอร์โธนิออน คอยซุ่มโจมตีและขัดขวางการทำการชั่วของบริวารมอร์กอธอยู่เสมอ

จนเมื่อบาราเฮียร์กับพรรคพวกสิ้นชีวิตจนหมด เบเรนจึงเร่ร่อนหลบหนีจนล่วงไปถึงอาณาจักรโดริอัธ และได้พบรักกับ ลูธิเอน เจ้าหญิงเอลฟ์ผู้ได้ชื่อว่างดงามที่สุดในบรรดาบุตรแห่งอิลูวาทาร์ทั้งมวล แต่ความรักของทั้งสองมีอุปสรรค ด้วยกษัตริย์ธิงโกลไม่ต้องการให้บุตรสาวสูงศักดิ์ของตนต้องแปดเปื้อนกับวงศ์มนุษย์ซึ่งพระองค์เห็นว่าต่ำต้อย จึงแสร้งใช้ให้เบเรนไปชิงซิลมาริลดวงหนึ่งมาจากมงกุฎของมอร์กอธเพื่อเป็นของหมั้น ขณะเดียวกันก็จับตัวลูธิเอนขังไว้ไม่ให้ไปช่วย

เบเรนเดินทางไปถึงอาณาจักรนาร์โกธรอนด์ ได้พบกับ ฟินร็อด เฟลากุนด์ เจ้าผู้ครองนครแห่งนั้น เมื่อฟินร็อดได้เห็นแหวนแห่งบาราเฮียร์ จึงระลึกถึงคำสาบานที่เคยให้ไว้แก่บาราเฮียร์ และรับเป็นธุระในการช่วยเหลือเบเรนจนถึงที่สุด แม้ภารกิจนี้จะต้องแลกด้วยชีวิตของพระองค์ ซึ่งในที่สุดก็สิ้นพระชนม์ในการเข้าช่วยชีวิตเบเรน โดยทรงต่อสู้กับหมาป่าสมุนของเซารอน

ลูธิเอนหนีออกจากที่คุมขังไปให้ความช่วยเหลือ คนทั้งสองร่วมเดินทางไปสู่ขุมนรกแห่งอังก์บันด์ด้วยกันโดยไม่ยอมแยกจากกัน ในที่สุดเบเรนและลูธิเอนก็ชิงซิลมาริลออกมาได้ แต่เบเรนถูกคาร์คาร็อธ สุนัขป่าของมอร์กอธ กัดมือจนขาดแล้วกลืนซิลมาริลเข้าไป เหตุนี้เบเรนจึงได้สมญาว่า 'ผู้มีมือเดียว'

เมื่อเบเรนและลูธิเอนกลับมาถึงโดริอัธ โดยไม่มีซิลมาริลติดมือกลับมา เขาจึงได้สมญาว่า 'คนมือเปล่า' ทางด้านคาร์ฅาร็อธที่กลืนซิลมาริลลงไป ถูกดวงมณีเผาผลาญทรมานจนอาละวาดไปทั่วแว่นแคว้น กษัตริย์ธิงโกลจึงจัดกำลังออกไปตามล่าคาร์ฅาร็อธ โดยเบเรนเข้าร่วมในภารกิจตามล่าครั้งนี้ด้วย ในที่สุดซิลมาริลถูกชิงกลับคืนมาได้ แต่เบเรนต้องสิ้นชีพ

ลูธิเอนตรอมใจจนสิ้นชีวิตไปพร้อมกัน นางได้ไปยังท้องพระโรงแห่งการรอคอย อันเป็นสถานที่ซึ่งเอลฟ์ทั้งปวงต้องไปถึงหลังจากสิ้นชีวิต เพื่อรอการกลับคืนมาเกิดใหม่ แต่ลูธิเอนคร่ำครวญร่ำไห้ถึงเบเรนจนเทพมานดอส เจ้าแห่งความตาย เมตตาสงสาร เหล่าเทพจึงให้ทางเลือกแก่นางว่า จะฟื้นคืนชีพไปมีชีวิตอมตะดุจเดิมโดยลืมเรื่องของเบเรนไปทั้งหมด หรือจะคืนชีพพร้อมกับเบเรนโดยต้องสูญเสียชีวิตอมตะของเอลฟ์

ลูธิเอนเลือกทางเลือกที่สอง นางกับเบเรนจึงได้คืนชีพมาอีกครั้ง และใช้ชีวิตร่วมกันที่โทลกาเลนอย่างสงบสุขจนสิ้นชีวิต

เบเรนและลูธิเอนมีบุตรหนึ่งคนคือ ดิออร์ ภายหลังได้เป็นผู้ครองโดริอัธต่อจากธิงโกล

## แผนภูมิครอบครัว

หมวดหมู่:ตัวละครในซิลมาริลลิออน
หมวดหมู่:มนุษย์ (มิดเดิลเอิร์ธ)
มหาวิทยาลัยวิชิทอสเตต

**มหาวิทยาลัยวิชิทอสเตต** (Wichita State University) เป็นมหาวิทยาลัยรัฐบาล ตั้งอยู่ที่เมืองวิชิทอ ใน รัฐแคนซัส สหรัฐอเมริกา ก่อตั้งในปี พ.ศ. 2438 (ค.ศ. 1895)  เปิดสอนระดับปริญญาตรีจนถึงปริญญาเอก ในปี 2550 มีคณาจารย์ 520 คน นักศึกษาประมาณ 15,000 คน

หมวดหมู่:สถาบันอุดมศึกษาในรัฐแคนซัส
บาราเฮียร์

**บาราเฮียร์** () เป็นชื่อตัวละครตัวหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง ซิลมาริลลิออน เขาเป็นมนุษย์ แห่งแคว้นลาดรอส ชาวตระกูลเบออร์ เป็นที่รู้จักในปกรณัมในฐานะบิดาของเบเรน

บาราเฮียร์เป็นบุตรของเบรกอร์ ผู้นำตระกูลเบออร์ ได้เข้าร่วมรบในสงครามดากอร์บราโกลลัค ในยุคที่หนึ่ง สงครามครั้งนั้นมอร์กอธมีชัยชนะเหนือทัพเอลฟ์และมนุษย์ในดินแดนทางตอนเหนือของเบเลริอันด์ อาณาจักรดอร์โธนิออน รวมทั้งแคว้นลาดรอส ถูกเพลิงลาวาเผาผลาญจนพินาศ พี่ชายของบาราเฮียร์คือ เบรโกลัส ซึ่งเวลานั้นเป็นผู้นำตระกูล ถูกสังหารในการศึก ส่วนตัวของบาราเฮียร์ติดพันอยู่ในแนวรบด้านตะวันตก และได้ให้ความช่วยเหลือแก่กษัตริย์ฟินร็อด เฟลากุนด์  ทำให้พระองค์มอบแหวนประจำราชวงศ์ให้ แหวนนี้ต่อมาเป็นที่รู้จักในชื่อ แหวนแห่งบาราเฮียร์ พร้อมทั้งทรงให้คำมั่นว่าจะให้ความช่วยเหลือทุกประการแก่บาราเฮียร์และทายาทของเขาต่อไปในอนาคต

หลังสงครามบราโกลลัค ชาวตระกูลเบออร์ต้องอพยพลี้ภัย เอเมลเดียร์ ภรรยาของบาราเฮียร์ เป็นผู้นำประชาชนทั้งเด็กและสตรี เดินทางหลบหนีไปสู่แคว้นดอร์-โลมิน คงเหลือแต่บาราเฮียร์และสมัครพรรคพวกอีก 12 คน หลบหนีไปตั้งค่ายอยู่ที่ทะเลสาบ ทาร์นอายลูอิน แอบซุ่มซ่อนอยู่ในดอร์โธนิออน คอยขัดขวางทำลายแผนการของสมุนบริวารของมอร์กอธ จนกระทั่ง กอร์ลิม บริวารคนหนึ่งของบาราเฮียร์ ทรยศต่อพวกพ้อง ทำให้พวกเขาถูกสังหารทั้งหมด คงเหลือแต่ เบเรน บุตรแห่งบาราเฮียร์ เพียงคนเดียว

## แผนผังตระกูลเบออร์

## ดูเพิ่ม
* ตระกูลเบออร์
* แหวนแห่งบาราเฮียร์

หมวดหมู่:มนุษย์ (มิดเดิลเอิร์ธ)
หมวดหมู่:ตัวละครในซิลมาริลลิออน
วงจรลบ

**วงจรลบ** (Subtractor) เป็นวงจรเชิงผสม ที่ใช้ลบเลขฐานสอง ซึ่งเป็นหน่วยคำนวณและตรรกะ ชนิดหนึ่ง

## การลบในเลขฐานสอง
การลบในเลขฐานสองนั้นทำได้สองวิธี
* ใช้การลบเหมือนปกติโดยมีการยืมมาเหมือนลบเลขฐานสิบ อาทิ **1**01-011=010 (5-3=2) โดยเลขหนึ่งในตัวหนาจะถูกเลขศูนย์ยืมเนื่องจากใช้ศูนย์เป็นตัวตั้งและหนึ่งเป็นตัวลบไม่ได้
* การกลับคอมพลิเมนต์และบวก โดยการใช้สมบัติ A-B=A+(-B) เราสามารถหาคอมพลิเมนต์หรือผกผันเชิงบวกของตัวลบนั้นแล้วค่อยนำมาบวกกับตัวตั้ง ทั้งนี้การหาตัวผกผันการบวกนั้นแตกต่างกันไปขึ้นอยู่กับการบรรยายตัวเลขนั้น ๆ ในที่นี้จะแสดงการลบเลขแบบ two's complement

## ดูเพิ่ม
* วงจรบวก
* วงจรเปรียบเทียบ

หมวดหมู่:วงจรดิจิทัล
นักเรียนเหล่า

**นักเรียนเหล่า** หมายถึง นักเรียนนายร้อย นักเรียนนายเรือ นักเรียนนายเรืออากาศ นักเรียนนายร้อยตำรวจ และนักเรียนแพทย์ทหาร เป็นคำกลาง ๆ หากใช้คำว่านักเรียนนายร้อย อาจหมายถึงได้ทั้ง นักเรียนนายร้อยทหารบก (จปร.) และ นักเรียนนายร้อยตำรวจ (สามพราน)

## คำเรียก

* นักเรียนนายร้อย (นนร.) - โรงเรียนนายร้อยพระจุลจอมเกล้า (รร.จปร.)
* นักเรียนนายเรือ (นนร.) - โรงเรียนนายเรือ (รร.นร.)
* นักเรียนนายเรืออากาศ (นนอ.) - โรงเรียนนายเรืออากาศ (รร.นอ.)
* นักเรียนนายร้อยตำรวจ (นรต.) - โรงเรียนนายร้อยตำรวจ (รร.นรต.)
* นักเรียนแพทย์ทหาร (นพท.) - วิทยาลัยแพทยศาสตร์พระมงกุฎเกล้า (วพม.)

## อ้างอิง

หมวดหมู่:กองทัพไทย
พิยดา จุฑารัตนกุล

**พิยดา จุฑารัตนกุล** (สกุลเดิม: อัครเศรณี; เกิด 17 มิถุนายน พ.ศ. 2518) ชื่อเล่น **อ้อม** เป็นนักแสดง พิธีกร และผู้จัดละครชาวไทย เป็นบุตรสาวคนที่ 2 ของนักแสดงและผู้กำกับ พิศาล อัครเศรณี กับสุดารักษ์ อัครเศรณี มีพี่น้อง 4 คน สำเร็จการศึกษาระดับมัธยมศึกษา โรงเรียนมาแตร์เดอีวิทยาลัย และสำเร็จการศึกษาระดับปริญญาตรี คณะมนุษยศาสตร์ เอกภาษาไทย มหาวิทยาลัยศรีนครินทรวิโรฒ ประสานมิตร เข้าสู่วงการครั้งแรกด้วยการแสดง มีผลงานที่สร้างชื่อเสียงคือละครเรื่อง ทอฝันกับมาวิน ในปี พ.ศ. 2539 และ เรื่อง บางรักซอย 9 ในปี พ.ศ. 2546

## ชีวิตส่วนตัว
พิยดาสมรสกับศรา จุฑารัตนกุล ซึ่งเป็นบุตรชายของจเร จุฑารัตนกุล อดีตปลัดกระทรวงพาณิชย์ กับท่านผู้หญิงพรรณวดี จุฑารัตนกุล (สกุลเดิม สุวรรณรัฐ) นางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ รวมถึงหลานของพลากร สุวรรณรัฐ องคมนตรี และเป็นลูกพี่ลูกน้องของภูริ หิรัญพฤกษ์ นักแสดงชาวไทย 

พิยดาและศราเข้ารับพระราชทานน้ำสังข์จากสมเด็จพระนางเจ้าสิริกิติ์ พระบรมราชินีนาถ และพระองค์ทรงประกอบพิธีสมรสพระราชทานแก่ทั้งสอง ณ พระตำหนักเปี่ยมสุข วังไกลกังวล จังหวัดประจวบคีรีขันธ์ เมื่อวันที่ 25 สิงหาคม พ.ศ. 2552 ต่อมามีบุตรสาวด้วยกันหนึ่งคน ชื่อ นาวา พัชรนันท์ จุฑารัตนกุล 

## ผลงาน

## รับเชิญละครโทรทัศน์

## ละครซิทคอม

## ละครเวที

## ผลงานการเป็นผู้จัดละคร บริษัท เมจิก อีฟ เอ็นเตอร์เทนเมนท์

## มิวสิกวีดีโอ

## ภาพยนตร์

## พิธีกร

## รางวัล

## สวนดุสิตโพล
ผลสำรวจ ดารานักร้องที่สุดแห่งปี

## อ้างอิง

## แหล่งข้อมูลอื่น
* เว็บไซต์แฟนคลับ 
* เวปไซด์เกี่ยวกับ อ้อม พิยดา
* ภาพถ่าย "อ้อม พิยดา" ในรายการ "เกมวัดดวง" 
* ทวิตเตอร์ของ อ้อม พิยดา
* อินสตาแกรมของอ้อม พิยดา

หมวดหมู่:บุคคลจากคณะมนุษยศาสตร์ มหาวิทยาลัยศรีนครินทรวิโรฒ
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:ชาวไทยเชื้อสายมอญ
หมวดหมู่:นักแสดงภาพยนตร์หญิงชาวไทย
หมวดหมู่:ผู้จัดละครชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:สกุลสุวรรณรัฐ
หมวดหมู่:ผู้ชนะรางวัลเมขลา สาขานักแสดงนำหญิงดีเด่น
จอร์จ บูล

**จอร์จ บูล** () เป็นนักคณิตศาสตร์ชาวอังกฤษ ผลงานสำคัญคือการคิดพีชคณิตแบบบูลขึ้น อันเป็นรากฐานสำคัญของ ตรรกศาสตร์ และวงจรดิจิทัล
จอร์จ บูล นักคณิตศาสตร์ชาวอังกฤษ ที่ University College Cork ผู้ที่นิยามพีชคณิตดังกล่าวขึ้นมาเพื่อเป็นส่วนหนึ่งของระบบทางตรรกศาสตร์ในกลางคริสต์ศตวรรษที่ 19 พีชคณิตแบบบูลนำเทคนิคทางพีชคณิตมาใช้กับนิพจน์ในตรรกศาสตร์เชิงประพจน์ ในปัจจุบันพีชคณิตแบบบูลได้ถูกนำไปประยุกต์อย่างแพร่หลายในการออกแบบทางอิเล็กทรอนิกส์ ผู้ที่นำไปใช้คนแรกคือคลาวด์ อี. แชนนอน นักวิทยาศาสตร์แห่งห้องทดลองเบลล์ (Bell Laboratory) ในคริสต์ศตวรรษที่ 20 โดยนำมาใช้ในการวิเคราะห์วงจรเน็ตเวิร์กที่ทำงานต่อกันหลาย ๆ ภาค เช่น วงจรของโทรศัพท์ เป็นต้น เมื่อมีการพัฒนาวงจร คอมพิวเตอร์ขึ้นก็ได้มีการนำเอาพีชคณิตบูลีนมาใช้ในการคำนวณ ออกแบบ และอธิบายสภาวะการทำงานของสถานะวงจรภายในระบบคอมพิวเตอร์ โดยพีชคณิตบูลีนเป็นพื้นฐานสำคัญในการออกแบบวงจรตรรกของระบบดิจิทัล 

## ผลงานที่สำคัญ
* พีชคณิตแบบบูล

## ดูเพิ่ม
* ออกัสตัส เดอมอร์แกน
* พีชคณิตแบบบูล

หมวดหมู่:นักปรัชญาชาวอังกฤษ
หมวดหมู่:นักคณิตศาสตร์ชาวอังกฤษ
หมวดหมู่:บุคคลที่เกิดในปี พ.ศ. 2358
หมวดหมู่:บุคคลที่เสียชีวิตในปี พ.ศ. 2407
พระบาทสมเด็จพระนโรดม สุรามฤต

**พระบาทสมเด็จพระนโรดม สุรามฤต** (, ; 6 มีนาคม ค.ศ. 1896 &ndash; 3 เมษายน ค.ศ. 1960) เป็นพระมหากษัตริย์รัชกาลที่ 113 แห่งราชอาณาจักรกัมพูชา ทรงเป็นพระมหากษัตริย์กัมพูชายุคใหม่พระองค์ที่ 4 นับตั้งแต่กัมพูชาตกเป็นอาณานิคมของฝรั่งเศส

## พระราชประวัติ

พระบาทสมเด็จพระนโรดม สุรามฤต ทรงมีพระนามโดยพิสดารว่า *พระบาทสมเด็จพระนโรดม​สุรามฤต วิสุทธมหาขัตติยวงศ์ วิสิษฐ​หริพงศ์ คุณาดิเรก​ธรรมจริโยดม บรมบพิตร พระเจ้าพระราชอาณาจักรกัมพูชา เป็นเจ้าชีวิตเหนือหัว*  เสด็จพระราชสมภพเมี่อวันที่ 6 มีนาคม พ.ศ. 2439 มีพระนามเดิมคือ **นักองมจะ (หม่อมเจ้า) นโรดม สุรามฤต** พระโอรสของสมเด็จกรมพระนโรดม สุทธารส (ค.ศ. 1872 - 1945) กับพระองค์เจ้านโรดม พงางาม (ค.ศ. 1874 - 1944) 
เป็นพระภาติยะ (ลูกพี่ชาย)

และพระชามาดา (ลูกเขย) ของพระบาทสมเด็จพระสีสุวัตถิ์ มุนีวงศ์ กษัตริย์แห่งกัมพูชาสมัยใหม่พระองค์ที่ 3 

ทรงอภิเษกสมรสกับพระมหากษัตริยานีสีสุวัตถิ์มุนีวงศ์ กุสุมะนารีรัตน์สิริวัฒนา พระราชธิดาของพระบาทสมเด็จพระสีสุวัตถิ์ มุนีวงศ์ เมื่อ พ.ศ. 2463  มีพระราชโอรสองค์สำคัญคือ พระบาทสมเด็จพระนโรดม สีหนุ ซึ่งเป็นกษัตริย์แห่งกัมพูชาสมัยใหม่พระองค์ที่ 4  
## เหตุการณ์ในรัชสมัย

หลังกัมพูชาได้รับเอกราชจากฝรั่งเศสในปี พ.ศ. 2496 สมเด็จพระบรมนาถนโรดม สีหนุผู้เป็นพระราชโอรสของพระองค์ได้สละราชสมบัติเพื่อลงเล่นการเมืองและสมัครรับเลือกตั้งเป็นนายกรัฐมนตรีแห่งราชอาณาจักรกัมพูชา (ภายใต้สังกัดพรรคสังคมราษฎร์นิยมของพระองค์เอง) ทำให้กัมพูชาเข้าสู่ยุคการปกครองโดยสังคมราษฎรนิยมในที่สุด พระบาทสมเด็จพระนโรดม สุรามฤตจึงทรงได้รับอัญเชิญเสด็จขึ้นเถลิงถวัลย์ราชสมบัติเมี่อวันที่ 3 มีนาคม พ.ศ. 2498 และทรงอยู่ในราชสมบัติตราบจนเสด็จสวรรคตเมี่อวันที่ 3 เมษายน พ.ศ. 2503 ภายหลังการเสด็จสวรรคต ทรงได้รับการถวายพระนามว่า "พระมหากาญจนโกศ"

ในระหว่างที่พระองค์ทรงครองราชย์นั้นราชอาณาจักรกัมพูชามีปัญหาคดีปราสาทพระวิหารกับไทย ทำให้พระองค์ได้ทรงตรัสบริภาษประเทศไทยให้พระสีหนุทรงฟังหลายครั้ง 

อนึ่ง ก่อนพระบาทสมเด็จพระนโรดม สุรามฤต จะทรงขึ้นครองราชย์ พระองค์ได้ทรงพระราชนิพนธ์ทำนองเพลง "นครราช" เป็นเพลงชาติของกัมพูชา ร่วมกับครูเพลงชาวฝรั่งเศสอีก 2 คน เพลงนครราชนี้ได้รับทำนองที่คล้ายกับเพลงชาติญี่ปุ่น "คิมิงะโยะ" และได้รับการบรรเลงในโอกาสสำคัญ 2 ครั้งได้แก่ พระราชพิธีบรมราชาภิเษกจนถึงพระราชพิธีถวายพระเพลิงพระบรมศพของพระองค์
### พระบรมราชานุสรณ์

ไฟล์:Family portrait of Norodom Suramarit, Sisowath Kossamak, and Norodom Sihanouk.jpg|(ซ้ายจากขวา)ภาพสมเด็จพระมหากษัตริยานี สีสุวัตถิ์ มุนีวงศ์ กุสุมะ นารีรัตน์ สิรีวัฒนา,พระบาทสมเด็จพระนโรดม สีหนุ,พระบาทสมเด็จพระนโรดม สุรามฤต


## รางวัลและเครื่องราชอิสริยาภรณ์
### เครื่องราชอิสริยาภรณ์ในประเทศ
* 80px เครื่องราชอิสริยาภรณ์พระราชอาณาจักรกัมพูชา ชั้นมหาเสรีวัฒน์
* 80x80px เครื่องราชอิสริยาภรณ์มุนีสาราภัณฑ์ ชั้นมหาเสรีวัฒน์

## พระราชตระกูล



## อ้างอิง

สุรามฤต
ส
ส
หมวดหมู่:บุคคลจากพนมเปญ
หมวดหมู่:พระมหากษัตริย์ผู้ทรงก่อตั้ง
หมวดหมู่:สกุลอภัยวงศ์
ถนนประชาอุทิศ

**ถนนประชาอุทิศ** อาจหมายถึง
*ถนนประชาอุทิศ (เขตห้วยขวาง) เป็นถนนที่ตัดผ่านพื้นที่เขตห้วยขวางและเขตวังทองหลาง กรุงเทพมหานคร เรียกอีกอย่างว่า ซอยรามคำแหง 39 ถนนสายนี้แยกออกมาจากถนนรามคำแหง ที่แยกวัดเทพลีลา ไปตัดกับถนนประดิษฐ์มนูธรรม ที่แยกประชาธรรม ไปตัดกับถนนเทียนร่วมมิตรและซอยประชาราษฏร์บำเพ็ญ 24 ที่แยกประชาอุทิศ และไปสิ้นสุดที่ถนนประชาราษฏร์บำเพ็ญ ที่แยกประชาอุทิศ-ประชาราษฏร์บำเพ็ญ
*ถนนประชาอุทิศ (เขตดอนเมือง) เป็นถนนที่ตัดผ่านพื้นที่เขตดอนเมือง กรุงเทพมหานครถนนสายนี้แยกออกมาจากถนนสรงประภา ที่แยกสรงประภา-ประชาอุทิศ(ดอนเมือง) และไปสิ้นสุดที่ซอยประชาอุทิศ 7 และ ซอยประชาอุทิศ 8
*ถนนประชาอุทิศ (ฝั่งธนบุรี) เป็นถนนที่ตัดผ่านพื้นที่เขตราษฎร์บูรณะ เขตทุ่งครุ กรุงเทพมหานคร และอำเภอพระสมุทรเจดีย์ จังหวัดสมุทรปราการ
*ถนนประชาอุทิศ (เขตลาดกระบัง) เป็นถนนที่แยกจากถนนทับยาว เข้าสู่ชุมชนประชาอุทิศ
*ถนนประชาอุทิศ (จังหวัดนนทบุรี) เป็นถนนในอำเภอบางใหญ่ จังหวัดนนทบุรี เชื่อมระหว่าง ตำบลบางแม่นาง กับ ตำบลบ้านใหม่
*ถนนประชาอุทิศ (จังหวัดอุดรธานี) เป็นถนนในเทศบาลนครอุดรธานี เชื่อมระหว่างถนนวัฒนานุวงศ์และถนนโพนพิสัย

หมวดหมู่:การแก้ความกำกวม
เมาท์เวลลิงตัน

**เมาท์เวลลิงตัน** () เป็นชื่อยอดเขาที่สูงที่สุดในเมืองโฮบาร์ต รัฐแทสเมเนีย ประเทศออสเตรเลีย มีความสูงที่ 1,271 เมตร ในฤดูหนาวจะมีหิมะปกคลุมเกือบตลอดทั้งฤดู

## การเดินทาง
สามารถเดินทางขึ้นไปบนยอดเขาได้ทั้งทางรถยนต์และการเดินเท้า โดยมีระยะทางประมาณ 22 กิโลเมตร


ภาพ:Hobart Marina MTWellington.jpg|ทิวทัศน์ของเมาท์เวลลิงตัน โดยมองจากท่าเรือเมืองโฮบาร์ต
ภาพ:Mount Wellington lookout.jpg|หอชมทิวทัศน์บนยอดเขา


## สภาพภูมิอากาศ

## อ้างอิง

## แหล่งข้อมูลอื่น
* Mt Wellington on Peakware 
* Mt Wellington live webcam 

หมวดหมู่:ภูเขาในรัฐแทสเมเนีย
หมวดหมู่:โฮบาร์ต
แกรนด์ดัชเชสชาร์ล็อตแห่งลักเซมเบิร์ก

**แกรนด์ดัชเชสชาร์ล็อตแห่งลักเซมเบิร์ก** ( , *พระนามเต็ม* ชาร์ล็อต อเดลก็อนเด เอลิซ มารี วิลเฮลมีน; 23 มกราคม ค.ศ. 1896 - 9 กรกฎาคม ค.ศ. 1985) เป็นพระธิดาพระองค์ที่สองในแกรนด์ดยุกกีโยมที่ 4 แห่งลักเซมเบิร์ก และ อิงฟังตามารีอา อานาแห่งโปรตุเกส โดยเป็นพระราชนัดดาในพระเจ้ามีแกลแห่งโปรตุเกส และ เจ้าหญิงอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นแกรนด์ดัชเชสผู้ปกครองลักเซมเบิร์ก พระองค์ที่ 2 พระองค์ทรงปกครองประเทศต่อจาก แกรนด์ดัชเชสมารี-อาเดลาอีดแห่งลักเซมเบิร์ก พระเชษฐคินี

## เครื่องราชอิสริยาภรณ์
 (ประเทศไทย)

## ราชตระกูล


หมวดหมู่:สมเด็จพระราชินีนาถ
หมวดหมู่:แกรนด์ดยุกแห่งลักเซมเบิร์ก
หมวดหมู่:แกรนด์ดยุกรัชทายาทแห่งลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายใน)
หมวดหมู่:พระมหากษัตริย์ผู้ทรงสละราชสมบัติ
หมวดหมู่:คริสต์ศาสนิกชนนิกายโรมันคาทอลิกชาวลักเซมเบิร์ก
ขบวนการอุทยานนคร

[thumb|250px|right|แผนภูมิ 3 แม่เหล็กของ[เอเบเนสเซอร์ เฮาเวิร์ดที่แสดงการตอบคำถามที่ว่า "คนจะไปอยู่ที่ใหน?" ทางเลือกคือ เมือง, ชนบท, หรือ เมือง-ชนบท]]
**ขบวนการอุทยานนคร** () เป็นแนวคิดทางด้านการวางผังชุมชนเมือง ที่คิดขึ้นในสหราชอาณาจักรเมื่อ พ.ศ. 2441 โดย เอเบเนเซอร์ เฮาเวิร์ด **อุทยานนคร**คือเมืองที่วางแผนให้เป็นชุมชนสมบูรณ์ในตัวที่ล้อมรอบไปด้วย “แถบสีเขียว” และจัดให้มีบริเวณต่างๆ ที่วางไว้อย่างรอบคอบ ได้แก่บริเวณที่พักอาศัย บริเวณอุตสาหกรรมพื้นที่เกษตรกรรม เฮาเวิร์ดได้รับแรงดลใจจากนวนิยาย “*สังคมในจินตนาการ*” หรือสังคมแบบยูโทเปียเรื่อง “*มองย้อนหลัง*” (:en:Looking Backward) เฮาเวิร์ดได้ตีพิมพ์หนังสือชื่อ “วัน*พรุ่งนี้: วิถีทางสันติสู่การปฏิรูปที่แท้จริง*” (To-morrow: a Peaceful Path to Reform) เมื่อ พ.ศ. 2441 และได้ก่อตั้ง “*สมาคมอุทยานนคร*” (Garden City Association) ในปีต่อมา ในปี พ.ศ. 2445 เฮาเวิร์ด ได้ตีพิมพ์ใหม่หนังสือเล่มนี้ใหม่อีกครั้ง โดยเปลี่ยนชื่อเป็น “อุทยานนครในวันพรุ่งนี้” (Garden Cities of Tomorrow)

เฮาเวิร์ดได้วางรากฐานเมืองใหม่ในอังกฤษไว้ 2 เมืองคือ อุทยานนครเลทช์เวิร์ท (:en:Letchworth Garden City) ในปี พ.ศ. 2446 และอุทยานนครเวลวีน (:en:Welwyn Garden City) ในปี พ.ศ. 2463 การวางผังออกแบบทั้งสองเมืองนี้นับว่าประสบความสำเร็จได้ยาวนานและเป็นชุมชนที่สมบูรณ์แม้จะไม่บรรลุอุดมคติทั้งหมดของเฮาเวิร์ดก็ตาม

ผู้ดำรงตำแหน่ง*นายกสมาคมอุทยานนคร*ต่อจากเฮาเวิร์ดคือ เซอร์ เฟรเดอริก ออสบอร์น (:en:Frederic Osborn) ผู้ต่อยอดขบวนการอุทยานนครมาเป็น “การวางแผนภาค”

แนวคิดอุทยานนครมีอิทธิพลสูงมากต่อการผังเมืองในสหรัฐอเมริกา (ดังปรากฏในผังของชุมชนเมืองต่างๆ เช่นเมืองนิวพอร์ทนิวส์ ในเวอร์จิเนีย หมู่บ้านฮิลตัน หมู่บ้านแชทแทมในพิทส์เบิร์ก ซันนีไซต์ในควีนส์ แรดเบิร์นในนิวเจอร์ซีย์ แจกสันไฮท์ในควีนส์ หมู่บ้านวูดเบิร์นในบอสตัน การ์เดนซิตีในนิวยอร์ก และหมู่บ้านบอลด์วินฮิลล์ในลอสแอนเจลิส) ในแคนาดา (คาปูสกาซิง และวอล์กเกอร์วิลล์ในออนทาริโอ) เมืองอุทยานนครแรกของเยอรมันคือเฮลเลรู ในชานเมืองเดรสเดน สร้างเมื่อ พ.ศ. 2452 แนวคิดอุทยานนครได้รับการทำเป็นแผนสำหรับโครงการเคหะของเยอรมันในยุคไวมาร์ และในอังกฤษหลังสงครามโลกครั้งที่ 2 “*พ.ร.บ.เมืองใหม่*” ได้จุดประกายให้การพัฒนาชุมชนใหม่อีกหลายแห่งเป็นไปตามวิสัยทัศน์แห่งความเท่าเทียมในสังคมของอิเบเนเซอร์ เฮาเวิร์ด ขบวนการอุทยานนครยังมีอิทธิพลต่อนักผังเมืองชางสก็อตชื่อ เซอร์ แพททริก เก็ดดิส (Sir Patric Geddes) ในงานวางผังเมืองเทล-อาวิฟในอิสราเอลของเขา แนวคิดการวางผังเมือง “วิทยาการปรับปรุงเมืองแบบใหม่” (:en:New Urbanism) ก็ดี หรือ “หลักการปรับปรุงเมืองแบบอัจริยะ” (:en:Principles of Intelligent Urbanism) ก็ดี ล้วนมีพื้นฐานแนวคิดเดิมจากขบวนการอุทยานนคร ปัจจุบันมีอุทยานนครจำนวนมากในโลก แต่เกือบทั้งหมดมีสถานะอยู่ได้เพียงการเป็น “หอพักชานเมือง” (:en:dormitory town) ซึ่งล้วนต่างจากแนวคิดที่เฮาเวิร์ดวาดฝันไว้

## อ้างอิง

* ประวัติของ TCPA (สมาคมผังเมืองและผังชนบทของอังกฤษ)  - นักผังเมืองและนักศึกษาด้านการผังเมืองควรอ่าน

หมวดหมู่:การผังเมือง
หมวดหมู่:เมืองใหม่
พระศรีศากยมุนี

**พระศรีศากยมุนี** เป็นพระประธานในพระวิหารหลวงวัดสุทัศนเทพวราราม หล่อด้วยโลหะสัมฤทธิ์ หน้าตักกว้าง 3 วา 1 คืบ นับเป็นพระพุทธรูปหล่อที่ใหญ่ที่สุดในประเทศไทย ในยุคก่อน  พุทธศตวรรษที่ 25 เดิมเป็นพระประธานอยู่ในพระวิหารหลวง วัดมหาธาตุ สุโขทัย สร้างสมัยราชวงศ์พระร่วงแห่งกรุงสุโขทัย รัชกาลที่ 1 ได้อัญเชิญลงมากรุงเทพฯ เมื่อคราวสร้างวัดสุทัศน์และประดิษฐานในวิหาร แต่คราวนั้นก่อสร้างได้เพียงฐานราก รัชกาลที่ 1 ก็ทรงสวรรคตเสียก่อน เนื่องจากพระพุทธรูปนี้มีขนาดใหญ่โตจึงเรียกกันว่า "พระโต" จนถึงสมัยรัชกาลที่ 4 ได้พระราชทานนามว่า "พระศรีศากยมุนี" ในสมัยรัชกาลที่ 2 มีบันทึกกล่าว่า พระองค์ทรงเห็นว่าพระเศียรของพระศรีศากยมุนีมีขนาดเล็กไป พระวรกายไม่สมกัน จึงให้ช่างถอดออกหล่อพระเศียรพระพักตร์ให้ใหญ่ขึ้น และนิ้วพระหัตถ์ของเดิมนั้นมีความสั้นยาวไม่เท่ากันก็โปรดให้ต่อนิ้วพระหัตถ์ให้ยาวเท่ากัน การที่รัชกาลที่ 2 โปรดเกล้าให้พอกพระพักตร์ให้ใหญ่ขึ้นอาจจะเนื่องแต่เดิมในสมัยสุโขทัยพระศรีศากยมุนีตั้งอยู่บนฐานเตี้ยๆ ขึงมีสัดส่วนที่ลงตัวเมื่อคนดูมองขึ้นไป แต่ในสมัยรัตนโกสินทร์นิยมประดิษฐานพระพุทธรูปบนแท่นสูงเมื่อคนดูเงยหน้ามองพระพุทธรูปทำให้พระพักตร์ดูเล็กไป ไม่ได้สัดส่วนกับพระวรกาย ส่วนการต่อนิ้วพระหัตถ์ให้ยาวเท่ากันเป็นความนิยมในสมัยรัตนโกสินทร์ เมื่อพิจารณาจากลักษณะศิลปกรรม จัดได้ว่าพระศรีศากยมุนีเป็นพระพุทธรูปในหมวดใหญ่ของสุโขทัย คือ การทำพระพุทธรูปนั่งขัดสมาธิราบ ขมวดพระเกศาเล็ก พระรัศมีเป็นเปลว ชายสังฆาฏิเป็นแผ่นเล็กยาวลงมาจรดพระนาภี แต่มีพระพักตร์ค่อนข้างกลมและพระวรกายที่อวบอ้วนกว่าซึ่งสาเหตุอาจจะมาจากการบูรณะในสมัยรัชกาลที่ 2 

ตรงใต้ฐานที่ผ้าทิพย์บรรจุพระบรมราชสรีรางคารของ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร

ส่วนด้านหลังบัลลังก์พระพุทธรูปมีแผ่นศิลาจำหลัก เป็นศิลปะแบบทวารวดี เป็นรูปสลักปิดทอง ปางยมกปาฏิหาริย์ และ ปางประทานเทศนาในสวรรค์ เป็นของเก่าและหาดูได้ยาก เข้าใจว่าจะมีอยู่เพียงชิ้นเดียวในโลก

## รูปภาพ

ไฟล์:ภายในพระวิหารวัดสุทัศน์.jpg|ภายในพระวิหารวัดสุทัศน์
ไฟล์:พระพักตร์พระศรีศากยมุนี.jpg|พระพักตร์พระศรีศากยมุนี
ไฟล์:แผ่นหินศิลปะทวารวดีบนแท่นหลังพระศรีศากยมุนี.jpg|แผ่นศิลาทวาราวดีด้านหลังบัลลังก์พระศรีศากยมุนี

พุทธศรีศากยมุนี
พุทธศรีศากยมุนี
พุทธศรีศากยมุนี
หมวดหมู่:วัดสุทัศนเทพวรารามราชวรมหาวิหาร
คาร์ล แจนสกี

thumb|250px|คาร์ล แจนสกี
**คาร์ล แจนสกี** () (22 ตุลาคม ค.ศ. 1905 - 14 กุมภาพันธ์ ค.ศ. 1950) เป็นคนสร้างกล้องโทรทรรศน์อวกาศจันทรา พ.ศ. 2474 ซึ่งเขาพบว่า "สัญญาณรบกวน" ที่บันทึกได้เป็นสัญญาณจากทางช้างเผือก ต่อมาหลังสงครามโลกครั้งที่สอง มีการทดลองสร้างกล้องโทรทรรศน์วิทยุหลายแห่ง ส่วนมากในประเทศออสเตรเลียและอังกฤษ และได้รับความสนใจทั้งในสหรัฐอเมริกา สหภาพโซเวียต ฝรั่งเศส และญี่ปุ่น

หมวดหมู่:นักฟิสิกส์ชาวอเมริกัน
หมวดหมู่:นักดาราศาสตร์ชาวอเมริกัน
หมวดหมู่:บุคคลจากรัฐโอคลาโฮมา
หมวดหมู่:บุคคลจากรัฐนิวเจอร์ซีย์
พระศรีเมืองทอง

**พระนอนวัดขุนอินทประมูล** หรือ **พระศรีเมืองทอง** ประดิษฐานอยู่ ณ วัดขุนอินทประมูล ตำบลอินทประมูล อำเภอโพธิ์ทอง จังหวัดอ่างทอง อยู่ห่างจากตัวเมืองอ่างทองประมาณ 7 กิโลเมตร องค์พระยาว 1 เส้น 5 วา หรือ 50 เมตร ซึ่งนับเป็นพระนอนหรือพระพุทธไสยาสน์ที่ยาวเป็นอันดับที่สอง รองจากพระนอนที่ยาวที่สุดในประเทศไทย คือ พระนอนที่วัดบางพลีใหญ่กลาง จ. สมุทรปราการ  สมเด็จพระศากยมุณีศรีสุเมธบพิตร ซึ่งยาว 53 เมตร ส่วนพระนอนจักรสีห์ จ.สิงห์บุรี ยาว  47 เมตร

จากตำนานกล่าวว่า ขุนอินทประมูล ได้ยักยอกเงินหลวงมาสร้าง ครั้นถูกสอบถามว่าเอาเงินจากไหนมาสร้างพระ ขุนอินทประมูลก็ไม่ยอมบอกความจริง จึงถูกลงโทษจนตาย คงมีความเชื่อที่ว่า ถ้าบอกแหล่งที่มาของเงินแล้ว ตนจะไม่ได้กุศลตามที่ปรารถนา 

จากการสันนิษฐานมีความเห็นว่าได้สร้างในสมัยกรุงสุโขทัย โดย พระยาเลอไทย (Loe Thai) พระพักตรหันไปทางทิศเหนือ พระเศียรหันไปทางทิศตะวันออก เมื่อมองตลอดทั้งองค์มีความสง่างามมาก พระพักตรงดงามได้สัดส่วน แสดงออกถึงความมีเมตตา

ปัจจุบัน องค์พระนอนอยู่กลางแจ้งไม่มีวิหารคลุมเช่นพระนอนองค์อื่น เนื่องจากวิหารเดิมคงหักพังไปนานแล้ว ดังจะเห็นได้จาก เสาพระวิหารที่ยังปรากฏอยู่รอบองค์พระนอน รอบ ๆ องค์พระมีต้นไม้ขนาดใหญ่หลายต้นขึ้นอยู่โดยรอบ ทำให้มีความสงบร่มเย็น เหมาะแก่การไปนมัสการให้เกิดความสุข สงบ ตามธรรมชาติ ซึ่งแปลกออกไปจากบรรยากาศในพระวิหาร 

มีงานนมัสการองค์พระช่วงปลายเดือนเมษายนของทุกปี

## อ้างอิง

ศรีเมืองทอง
ศรีเมืองทอง
หมวดหมู่:สิ่งก่อสร้างในอำเภอโพธิ์ทอง
อุลตร้าซีรีส์

**อุลตร้าซีรีส์** () เป็นชื่อละครชุดประเภทภาพยนตร์รูปแบบเทคนิคพิเศษ ซึ่งมีที่มามาจาก 2 อย่าง

# **ซีรีส์เทคนิคพิเศษเหนือจินตนาการ** (空想特撮シリーズ) ผลิตโดย TBS ซึ่งออกอากาศทุกวันอาทิตย์ระหว่างเวลา 19.00 น. - 19.30 น. (ตามเวลาของญี่ปุ่น) ตั้งแต่ปี ค.ศ. 1966 ถึง ค.ศ. 1969
# ซีรีส์ที่ผลิตโดยสึบุรายะโปรดักชัน ที่พัฒนาต่อยอดมาจากซีรีส์ข้างต้น และดำเนินมายาวนานกว่า 50 ปี

อย่างไรก็ตามได้มอบสถิติจากบันทึกสถิติโลกกินเนสส์ว่าเป็น รายการโทรทัศน์ชุดที่ผลิตเยอะที่สุด เมื่อปี ค.ศ. 2013 จนกระทั่งปี ค.ศ. 2015 ได้รับการอัปเดตบันทึกไว้อีกครั้ง

## อุลตร้าซีรีส์ของ TBS

## อุลตร้าซีรีส์ของ สึบุรายะโปรดักชัน

## ประวัติ

## รายชื่อผลงาน
### ทีวีซีรีส์

#### ยุคโชวะระยะแรก

#### ยุคโชวะระยะที่สอง

#### ยุคโชวะระยะที่สาม

#### ยุคเฮย์เซย์ระยะแรก (ซีรีส์ยุค 90)
การกลับมาดำเนินงานผลิตต่อของอุลตร้าซีรีส์ฉบับออกอากาศทางโทรทัศน์อีกครั้งซึ่งยุติเป็นระยะเวลาเกือบ 16 ปี หลังจากสิ้นสุดการออกอากาศของอุลตร้าแมน 80 และเป็นการเริ่มผลิตอีกครั้งเนื่องในโอกาสฉลองครบรอบ 30 ปีของอุลตร้าซีรีส์ มีการเริ่มนำเทคโนโลยีและการใช้คอมพิวเตอร์กราฟิกมาใช้ในการผลิตอุลตร้าซีรีส์อย่างจริงจัง อีกทั้งได้มีการเริ่มต้นเนื้อหารูปแบบใหม่โดยที่ไม่ได้มีการกล่าวถึงเรื่องราวที่เกี่ยวกับกาแลคซี่ M78 ซึ่งเป็นเนื้อหาหลักในอุลตร้าซีรีส์ยุคแรกเริ่ม

#### ยุคเฮย์เซย์ระยะที่สอง (ไฮคอนเซปท์อุลตร้าซีรีส์ หรือ ยุค 2000)

#### อุลตร้าแกแล็คซี่ ไดไคจูแบทเทิลซีรีส์

#### ยุคเฮย์เซย์ระยะที่สาม / เรย์วะอุลตร้าแมน (ยุคนิวเจเนเรชั่นฮีโร่ส์)

### ซีรีส์อื่นๆ

#### ซีรีส์ที่ผลิตร่วมกับต่างประเทศ

#### รายการที่ออกอากาศในช่วงเวลากลางคืน

### แอนิเมชั่น

### ภาพยนตร์

### ตอนพิเศษในรูปแบบวิดีโอและสปินออฟ

* อุลตร้าแมน VS มาสค์ไรเดอร์
* เฮย์เซย์อุลตร้าเซเว่น
* อุลตร้าแมนเนออส
* อุลตร้าแมนทีก้า การคืนชีพของนักรบยักษ์ดึกดำบรรพ์
* อุลตร้าแมนไดน่า การกลับมาของฮาเนจิโร่
* อุลตร้าแมนไกอา ไกอาลุกขึ้นอีกครั้ง
* อุลตร้า Q สัตว์ประหลาดในตำนาน คำสารภาพของ "จุน มังโอเมะ"
* อุลตร้าแมนเมบิอุสไกเด็น อาร์มเมิร์ดดาร์คเนส
* อุลตร้าแมนเมบิอุสไกเด็น โกสต์รีเวิร์ส
* อุลตร้าแกแล็คซี่ เลเจนด์ไซด์สตอรี่ อุลตร้าแมนซีโร่ ปะทะ ดาร์คลอปส์ซีโร่
* อุลตร้าแมนซีโร่ไกเด็น: คิลเลอร์ เดอะ บิสท์สตาร์
* อุลตร้าแมนออร์บ THE ORIGIN SAGA

## โลกที่ปรากฏ

## การออกอากาศ

## ข้อพิพาทเกี่ยวกับลิขสิทธิ์

*
หมวดหมู่:ยอดมนุษย์ญี่ปุ่น
หมวดหมู่:แฟรนไชส์ของบันไดนัมโค
หมวดหมู่:แฟรนไชส์สื่อมวลชน
ตลาดนัดแซละแมงกา

**ตลาดนัดแซละแมงกา** () เป็นชื่อตลาดนัดที่อยู่ในย่านแซละแมงกาเพลซ เมืองโฮบาร์ต ประเทศออสเตรเลีย ซึ่งเปิดซื้อขายในเวลากลางวันของทุกวันเสาร์

## ประวัติ
แซละแมงกามาจากชื่อเมืองซาลามังกาในประเทศสเปน ที่อังกฤษสามารถเอาชนะสงครามได้ในปี ค.ศ. 1812

หมวดหมู่:รัฐแทสเมเนีย
ซแซละแมงกา
ซละแมงกา
หมวดหมู่:โฮบาร์ต
อะพอลโล

**อะพอลโล** (; ; ) เป็นหนึ่งในพระเจ้าองค์สำคัญที่สุดในพระเจ้าโอลิมปัสในเทพปกรณัมกรีกและศาสนากรีกโบราณ ตลอดจนเทพปกรณัมโรมันและศาสนาโรมันโบราณ อะพอลโลทรงเป็นอุดมคติของคูรอส (kouros) คือ หนุ่มนักกีฬาไม่ไว้หนวด และทรงได้รับการยอมรับอย่างกว้างขวางว่าเป็นเทพเจ้าแห่งแสงและดวงอาทิตย์ สัจจะและคำพยากรณ์ การรักษา โรคระบาด ดนตรี กวี ฯลฯ อะพอลโลทรงเป็นพระโอรสของซูสและลีโต และมีพี่สาวฝาแฝด คือ อาร์ทิมิสซึ่งเป็นพรานหญิง

ปัจจุบัน อะพอลโลเป็นชื่อที่ถูกตั้งตามอยู่บ่อยครั้ง โดยมีความหมายในทางที่เกี่ยวกับแสงสว่างหรือความสำเร็จ เช่น เป็นชื่อปฏิบัติการทางอวกาศของนาซาที่เรียกว่า โครงการอะพอลโล หรือเป็นชื่อสินค้าต่าง ๆ เช่น ยี่ห้อน้ำมันเครื่อง ยี่ห้อหรือชื่อรุ่นรถยนต์ ชื่อบริษัท เป็นต้น

อะพอลโลเป็นเทพเจ้าที่ถูกปั้นด้วยทองแดงยืนคร่อมอ่าวทะเลอีเจียน ที่เกาะโรดส์ ที่มีชื่อว่า มหารูปแห่งโรดส์ นับเป็นหนึ่งในเจ็ดสิ่งมหัศจรรย์โลกยุคโบราณด้วย โดยทั่วไปรูปปั้นอะพอลโลจะถือเครื่องดนตรีคล้ายพิณและมีลูกบอลทองคำที่เป็นสัญลักษณ์ของดวงอาทิตย์
เมื่อได้รับความพ่ายแพ้เขาก็จะกลายเป็นสุริยุปราคา

หมวดหมู่:เทพเจ้ากรีก
หมวดหมู่:สุริยเทพ
หมวดหมู่:เทพเจ้าแห่งสุขภาพ
หมวดหมู่:เทพเจ้าโรมัน
ริค ซิโอโดร่า

**ริค ซิโอโดร่า** (Ric Siodora) เป็นนักมวยสากลชาวฟิลิปปินส์ สถิติการชก 43 ครั้ง ชนะ 24 (น็อค 6) เสมอ 7 แพ้ 12 
## ประวัติ
ซิโอโดราขึ้นชกมวยสากลอาชีพครั้งแรกเมื่อ 27 กุมภาพันธ์ พ.ศ. 2530 ชนะน็อค เฟล การ์เมซ ยก 1 จากนั้น ขึ้นชกชนะเป็นส่วนใหญ่ในฟิลิปปินส์ จนได้ชิงแชมป์ฟิลิปปินส์รุ่นฟลายเวทที่ว่างเมื่อ 26 มิถุนายน พ.ศ. 2532 ซึ่งซิโอโดราเป็นฝ่ายชนะคะแนนรอด ไนโกนี ได้แชมป์มาครอง จากนั้น ซิโอโดราได้ขึ้นชิงแชมป์โลกรุ่นฟลายเวท WBC  เมื่อ 30 มกราคม พ.ศ. 2533 ที่ไทย ซึ่งเขาเป็นฝ่ายแพ้คะแนน สด จิตรลดา ไม่ได้แชมป์ หลังจากนั้น ซิโอโดรา กลับมาชกป้องกันแชมป์ฟิลิปปินส์ได้อีกสองครั้ง ในระหว่างนี้ ซิโอโดราไปชกนอกรอบที่เกาหลีใต้เมื่อ พ.ศ. 2533 แพ้น็อค ชาง จุงกู ยก 8 และใน พ.ศ. 2534 มาชกในไทย แพ้น็อค โอเล่ห์ เกียรติวันเวย์ ยก 9 และแพ้น็อค ฉัตรชัย อีลิทยิม ยก 2 ก่อนจะเสียแชมป์ฟิลิปปินส์เมื่อ 29 กุมภาพันธ์ พ.ศ. 2535 แพ้น็อค อีซากานี พูมาร์ ยก 7 

หลังจากเสียแชมป์ฟิลิปปินส์ไปแล้ว ซิโอโดราได้ขึ้นชิงแชมป์คืนจากพูมาร์ใน พ.ศ. 2535 แต่ทำได้แค่เสมอ หลังจากนั้น เขาหยุดชกไปสามปี กลับมาชกอีกใน พ.ศ. 2538 และมาชกในไทยสองครั้ง แพ้คะแนนก้องธวัช ส.กิตติ และชนะคะแนน ชาตรี ดัทช์บอยยิม หลังจากนั้นได้ขึ้นชิงแชมป์ฟิลิปปินส์รุ่นแบนตัมเวทเมื่อ 15 ธันวาคม พ.ศ. 2538 แพ้คะแนน เจส มาคา ไม่ได้แชมป์ ซิโอโดราไปชกแพ้ที่เกาหลีใต้และแอฟริกาใต้ จากนั้นมาชกในไทยเมื่อ พ.ศ. 2539 ชนะน๊อค ชม จ.เจริญ ยก 7 ต่อมา ซิโอโดราได้ขึ้นชิงแชมป์โลกรุ่นเฟเธอร์เวท WBF เมื่อ 9 พฤศจิกายน พ.ศ. 2539 ชนะน็อค เซดริก มินโก ยก 11 ได้แชมป์มาครอง แต่พอชกป้องกันแชมป์ครั้งแรกเมื่อ 6 กุมภาพันธ์ พ.ศ. 2541 ซิโอโดรากลับเป็นฝ่ายแพ้น็อค ก้องธวัช ส.กิตติไปอย่างพลิกความคาดหมาย จากนั้น ซิโอโดราก็แขวนนวมไป

## เกียรติประวัติ

* แชมป์ฟิลิปปินส์รุ่นฟลายเวท (2532)
* แชมป์ฟิลิปปินส์รุ่นฟลายเวท (2533 – 2535)
* แชมป์โลกรุ่นเฟเธอร์เวท WBF (2539 – 2541)
** ชิง 9 พฤศจิกายน 2539 ชนะน็อค เซดริก มินโก  ยก 11 ที่ มะนิลา
** เสียแชมป์ 6 กุมภาพันธ์ 2541 แพ้น็อค ก้องธวัช ส.กิตติ ยก 1 ที่ มะนิลา
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 30 มกราคม พ.ศ. 2533 แพ้คะแนน สด จิตรลดา ที่ เวทีลุมพินี

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์โลก WBF
หมวดหมู่:บุคคลจากจังหวัดซัมบวงกาเดลซูร์
เอเชียนเกมส์ 1986

**เอเชียนเกมส์ 1986** การแข่งขันกีฬาเอเชี่ยนเกมส์ครั้งที่ 10 จัดขึ้นที่โซล ประเทศเกาหลีใต้ ระหว่างวันที่ 20 กันยายน - 5 ตุลาคม ค.ศ. 1986 หลังจากสภาพเศรษฐกิจและการเมืองดีขึ้น เมื่อได้รับเป็นเจ้าภาพเอเชียนเกมส์ 1986 เพื่อเตรียมความพร้อมก่อนเป็นเจ้าภาพโอลิมปิกฤดูร้อน 1988 (พ.ศ. 2531)

## สนามแข่งขัน
* สนามกีฬาโอลิมปิก (สนามกีฬาหลัก)

## การแข่งขัน
### ชนิดกีฬา



### ปฏิทินการแข่งขัน

## ประเทศที่ร่วมแข่งขัน

## สรุปเหรียญการแข่งขัน

ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่

## ผู้สนับสนุน
*โกดัก
*โคคา-โคล่า
*ซีร็อกซ์
*บาจา
*มิซูโนะ 
*เนชั่นแนล
*คาร์ลสเบิร์ก 
*เกีย 
*ลักกี้โกลด์สตาร์
*โคเรียนแอร์ 
*ซัมซุง
*โปรสเป็ก
*โคล็อนแอกทีฟ

## อ้างอิง

## แหล่งข้อมูลอื่น
* Seoul 1986 
* Over all Medal Standings - Seoul 1986  

 

เอเชียนเกมส์ 1986
หมวดหมู่:ประเทศเกาหลีใต้ในปี พ.ศ. 2529
หมวดหมู่:กีฬาเกาหลีใต้ในปี พ.ศ. 2529
หมวดหมู่:เอเชียนเกมส์ในประเทศเกาหลีใต้
หมวดหมู่:การแข่งขันกีฬาระดับนานาชาติที่โซลเป็นเจ้าภาพ‎
หมวดหมู่:การคว่ำบาตรกีฬานานาชาติ